Ροβέρτος Χάουαρντ (θεατρικός συγγραφέας)

Ο σερ Ροβέρτος Χάουαρντ, αγγλ.: Robert Howard (Ιανουάριος 1626 - 3 Σεπτεμβρίου 1698) ήταν Άγγλος θεατρικός συγγραφέας και πολιτικός. Πολέμησε για τους Βασιλικούς στον Αγγλικό Εμφύλιο Πόλεμο.

 Ο βίος του 
Ο Ροβέρτος γεννήθηκε ως ο 5ος γιος του Θωμά Χάουαρντ 1ου κόμη του Μπέρκσιρ και της συζύγου του λαίδης Ελισάβετ Σέσιλ, κόρης του 2ου κόμη του Έξετερ. Ως 18χρονος γιος βασιλικής οικογένειας, πολέμησε στη μάχη της γέφυρας Κρόπρεντυ, και χρίστηκε ιππότης για την ανδρεία που επέδειξε εκεί. Στα χρόνια μετά τον Αγγλικό Εμφύλιο Πόλεμο, οι βασιλικές του συμπάθειες οδήγησαν στη φυλάκισή του στο Κάστρο του Ουίνδσορ το 1658.

Μετά την Παλινόρθωση, γρήγορα ανήλθε σε εξέχουσα θέση στην πολιτική ζωή, με αρκετούς διορισμούς σε θέσεις, που του απέφεραν επιρροή και χρήματα. Διετέλεσε βουλευτής του Στόκμπριτζ στο Κοινοβούλιο των Ιπποτών (1661 έως 1679) και για το Κάστρο Ράιζινγκ (1679 έως 1681 και 1689 έως 1698) και πίστευε στην ισορροπία μεταξύ κοινοβουλίου και μοναρχίας. Σε όλη του τη ζωή συνέχισε σε μία σειρά από ισχυρές θέσεις. Το 1671 έγινε γραμματέας του Υπουργείου Οικονομικών, και το 1673 ελεγκτής του Υπουργείου Οικονομικών. Βοήθησε να ανέβει ο Γουλιέλμος (Γ΄) της Οράγγης στον θρόνο, και διορίστηκε ιδιαίτερος σύμβουλος το 1689. Το ενδιαφέρον του για τα οικονομικά ζητήματα συνεχίστηκε, και αργότερα στη ζωή του έγινε μέλος της νεοσύστατης Τράπεζας της Αγγλίας, ενώ συνέχισε το έργο του για τη νομισματική μεταρρύθμιση. 

Ο Ροβέρτος Χάουαρντ είναι το πρώτο πρόσωπο, που είναι γνωστό ότι χρησιμοποίησε την αγγλική φράση «Εμείς ο Λαός». Χρησιμοποίησε αυτή τη φράση σε μία συζήτηση στο Κοινοβούλιο στις 28 Ιανουαρίου 1689. Είπε, αναφερόμενος στον βασιλιά Ιάκωβο Β':

Θεωρούνταν αλαζόνας, και σε ένα θεατρικό έργο του Σάντγουελ απεικονίστηκε ως ο σερ Πόσιτιβ-Ατ-Ωλ, ένας καυχησιολόγος ιππότης. Ο Χάουαρντ απεβίωσε στις 3 Σεπτεμβρίου 1698, και είναι θαμμένος στο Αβαείο του Γουέστμινστερ.

 Εργογραφία 
Το μεγαλύτερο μέρος των γραπτών του ήταν για το θέατρο, αν και έγραψε επίσης κάποια ποίηση και δύο βιβλία για πολιτικά ζητήματα. Ένα από αυτά ήταν το "Η ζωή και η βασιλεία του βασιλιά Ριχάρδου του Β'", που εκδόθηκε ανώνυμα το 1681, με τον συγγραφέα να περιγράφεται απλώς ως "ένα Πρόσωπο Ποιότητας". Το βιβλίο εκδόθηκε σε 8ο σχήμα και περιέχει 240 σελίδες. Στον Πρόλογό του, ο Χάουαρντ δηλώνει ότι "έχει θέσει ως πραγματική του δουλειά να καταγράφει γυμνά γεγονότα, όπως τα βρίσκει να αφηγούνται οι καλύτεροι συγγραφείς, χωρίς να επιβάλλει τις δικές του φαντασιώσεις ή όνειρα, κάτω από την έννοια της ιστορίας". Ο Χάουαρντ δραστηριοποιήθηκε στον θεατρικό κόσμο του Λονδίνου μετά την Παλινόρθωση, και ήταν σκηνογράφος και μέτοχος του Βασιλικού Θεάτρου, μαζί με τον Τόμας Κίλιγκρου και οκτώ ηθοποιούς. Τα έργα του σημείωσαν επιτυχία, και συνέχισαν να παίζονται τον 18ο αι., αν και ορισμένοι μεταγενέστεροι κριτικοί, ιδίως ο Γουόλτερ Σκοτ, βρήκαν ελαττώματα. Το "Η Επιτροπή, ή, ο Πιστός Ιρλανδός " (1665), μία πολιτική κωμωδία, ήταν το πιο δημοφιλές. Απεικόνιζε τα ήθη της Κοινοπολιτείας. 

Το "Ο μεγάλος ευνοούμενος ή ο δούκας της Λέρμα" προτιμήθηκε από ορισμένους συγγραφείς: για παράδειγμα, ο A.W. Ward. Ο Χάουαρντ και ο κουνιάδος του, ο ποιητής Τζον Ντράιντεν, συνέγραψαν το "Η Ινδή βασίλισσα", το οποίο αργότερα μελοποιήθηκε από τον Χένρυ Πέρσελ. Ο Χάουαρντ, ο οποίος ήταν προστάτης του Ντάιντεν για κάποιο χρονικό διάστημα, είχε δημόσια διαμάχη μαζί του σχετικά με τη χρήση ομοιοκαταληξίας στο δράμα, αλλά συμφιλιώθηκαν πριν από το τέλος του Χάουαρντ.

Άλλα ποιητικά έργα απέτισαν φόρο τιμής στον Χάουαρντ. Ο Ιωάννης Ντράιντεν έγραψε ένα ποίημα με τίτλο «Στον ιππότη, τον σξιότιμο Φφλο μου, σερ Ρόμπερτ Χάουαρντ», στο οποίο ο Ντράιντεν επαίνεσε τον Χάουαρντ για τις ποιητικές του ικανότητες.

 Οικογένεια 
δεξιά|μικρογραφία|Ο σερ Ρόμπερτ Χάουαρντ.
Νυμφεύτηκε τέσσερις φορές.  Μετά το τέλος της μητέρας των έξι παιδιών του, Άννας Κίνγκσμιλ, νυμφεύτηκε μία μεγαλύτερη χήρα, τη λαίδη Ονόρια (το γένος Ο'Μπράιεν), και υιοθέτησε το αρχοντικό (manor) στο Γούτον Μπάσετ που της άφησε ο σύζυγός της, σερ Φραγκίσκος Ένγκλφιλντ. Η λαίδη Ονώρια παραπονέθηκε στον βασιλιά και στη Βουλή των Κοινοτήτων, ότι ο Χάουαρντ δεν της επέτρεπε κανένα από τα χρήματα που είχε φέρει στον γάμο. Η 3η σύζυγός του ήταν η Μαρία Άπχιλ, η οποία βρισκόταν συχνά στο αρχοντικό του Χάουαρντ στο Άστιντ, το οποίο αγόρασε γύρω στο 1680. Το 1693 νυμφεύτηκε μία 18χρονη κουμπάρα, την Άναμπελα Ντάιβς.

Ο:
 Θωμάς, ήταν ο μόνος επιζών γιος του· η κόρη του:
 Μαρία, βρισκόταν σε ένα μοναστήρι των πτωχών Κλερ στη Ρουέν.

Ο Χάουαρντ ήταν δισεγγονός του Ερρίκου Χάουαρντ κόμη του Σάρεϋ, ο οποίος, μαζί με τον φίλο του σερ Θωμά Γουάιατ, ήταν γνωστοί ως οι «Πατέρες του Αγγλικού Σονέτου», και ήταν οι πρώτοι Άγγλοι ποιητές, που έγραψαν στη μορφή σονέτου που χρησιμοποίησε αργότερα ο Σαίξπηρ. Είχε τρεις αδελφούς που έγραφαν επίσης θεατρικά έργα: τον Εδουάρδο Χάουαρντ, τον συνταγματάρχη Ερρίκο Χάουαρντ και τον Ιάκωβο Χάουαρντ. Η αδερφή τους, Ελισάβετ Χάουαρντ, ήταν παντρεμένη με τον επιδραστικό Άγγλο ποιητή, κριτικό λογοτεχνίας, μεταφράστρια και θεατρικό συγγραφέα Τζον Ντράιντεν.

 Σημειώσεις 

 Αναφορές 

 Charles Mosley (επιμ.), Burke's Peerage, Baronetage & Knightage, 107η Έκδοση, Wilmington, Delaware, 2003, τόμος III, σσ. 3814–3817, 
 The first edition of this text is available at Wikisource: 

 Περαιτέρω ανάγνωση 
 Η τυπική βιογραφία είναι το βιβλίο του HJ Oliver με τίτλο Sir Robert Howard, 1626–1698: a Critical Biography (Ντάραμ: Duke University Press, 1963).
 Σερ Ρόμπερτ Χάουαρντ στους Βίους των Ποιητών του Θεόφιλου Σίμπερ
 Η Ινδή Βασίλισσα
 Η καταχώρηση του Samuel Pepys στο ημερολόγιο για την Επιτροπή
 Dryden's Προς τον τιμημένο φίλο μου Sir Robert Howard Archived  
 Αίτηση προς τη Βουλή των Κοινοτήτων από την «Κυρία του Σερ Ρόμπερτ Χάουαρντ, Λαίδη Ονόρια»


 Εξωτερικοί σύνδεσμοι 

Κατηγορία:Οικογένεια Χάουαρντ (αγγλική αριστοκρατία)